Ξάνθος ο Λυδός

Ο Ξάνθος ο Λυδός ήταν αρχαίος Έλληνας λογογράφος. του 5ου π.Χ. αιώνα, καταγόμενος σύμφωνα με τον ΣουίδαΛεξικόν Σουίδα, (). από τις Σάρδεις της Μικράς Ασίας (...οὐκ ἴσμεν... δεν είναι σίγουρη η καταγωγή του από τον ΣτράβωναΣτράβων, Γεωγραφικά, Βιβλίο ΙΓ' , 4.9 (). ). Από το έργο του διεσώθησαν ελάχιστα μόνον αποσπάσματα.
C. & Th. Müller, Fragmenta Historicorum Graecorum (Αποσπάσματα Ελλήνων Ιστορικών), τόμος I, σελ. 36-44, Xanthus.

Ο Ξάνθος έγραψε στην ιωνική διάλεκτο μια ιστορία της πατρίδος του Λυδίας σε τέσσερα βιβλία με τίτλο Λυδιακά. Το έργο του σύμφωνα με τον Έφορο επηρέασε σημαντικά τον κατά τι μεταγενέστερό του Ηρόδοτο,
Αθήναιος, Δειπνοσοφισταί, Βιβλίο XII, 515e (). 
ενώ φαίνεται πως ακόμη και ο ιστορικός της ρωμαϊκής εποχής Νικόλαος Δαμασκηνός το χρησιμοποίησε ή και το αντέγραψε.
Μεγάλη Ελληνική Εγκυκλοπαίδεια, Π. Δρανδάκη.
Ο Κλήμης ο Αλεξανδρεύς μνημονεύει και ένα άλλο έργο του Ξάνθου με τίτλο Μαγικά, όπου παρουσιάζετο η περσική θρησκεία των Μάγων,
Κλήμης Αλεξανδρεύς, Στρωματείς, III, 13 (Xanthus autem in iis, quæ scribuntur Magica). 
και ο Διογένης ο Λαέρτιος  ένα ακόμη για την ζωή του Εμπεδοκλέους.
Διογένης Λαέρτιος, Βίοι καὶ γνῶμαι τῶν ἐν φιλοσοφίᾳ εὐδοκιμησάντων, Βιβλίο Η΄,  κεφ. Β΄ (Εμπεδοκλής), 63 (). 
Οι πληροφορίες αυτές δεν αναφέρονται όμως από άλλους αρχαίους συγγραφείς και γι' αυτό δεν θεωρούνται σήμερα ιδιαίτερα αξιόπιστες. Ειδικά το περί Εμπεδοκλέους φαίνεται πως ανήκε σε κάποιο άλλο Ξάνθο παντελώς άγνωστο κατά τα άλλα.

Στην αρχαιότητα κυκλοφορούσε επίσης και μια επιτομή του έργου του Ξάνθου γραμμένη από κάποιον Μένιππο.
Διογένης Λαέρτιος, Βίοι καὶ γνῶμαι τῶν ἐν φιλοσοφίᾳ εὐδοκιμησάντων, Βιβλίο ΣΤ΄, κεφ. Η' (Μένιππος), 101 (). 

 Παραπομπές 

Κατηγορία:Αρχαίοι Έλληνες ιστορικοί